**KOMENTE DHE REKOMANDIME**

**MBI RAPORTIN E MONITORIMIT TË 4 MUJORIT TË vitT 2024**

**PËR MINISTRINË E MBROJTJES**

1. **Vlerësim i përgjithshëm i qëllimeve dhe objektivave të politikës si dhe performanca e produkteve kryesore**

Ministria e Mbrojtjes ka për mision hartimin dhe zbatimin e politikave të përgjithshme shtetërore të sigurisë dhe të mbrojtjes së vendit në përputhje me Kushtetutën, Strategjinë e Sigurisë, Organizatën e Traktatit të Atlantikut të Veriut (NATO), Strategjinë Ushtarake dhe legjislacionin në fuqi në Republikës së Shqipërisë.

**Ministria e Mbrojtjes** gjatë 4 mujorit të parë të vitit 2024 ka administruar dhe menaxhuar fondet publike sipas shtatë programeve të miratuara, e konkretisht:

* 1. Planifikimi, menaxhimi dhe administrimi.
	2. Forcat e Luftimit
	3. Arsimi Ushtarak
	4. Mbështetja e Luftimit
	5. Mbështetje për Shëndetësinë
	6. Emergjencat civile dhe rezervat e shtetit
	7. Mbështetje Sociale për Ushtarakët
1. **Karakteristika kryesore të performancës së shpenzimeve**

Sipas të dhënave të Sistemit Financiar Informatik të Qeverisë dhe të dhënave të paraqitura nga ministria në raportin e monitorimit, përgjatë 4 mujorit të parë të vitit 2024, situata në lidhje me realizimin e shpenzimeve të buxhetit paraqitet si më poshtë:, *në mijë lekë:*

|  |  |
| --- | --- |
| **Programet** | **% e realizimit të totalit të shpenzimeve kundrejt buxhetit të vitit 2024** |
| 1. Programi“Planifikim,Menaxhim dhe Administrimi”
 | 45% |
| 1. Programi “Forca e Luftimit”
 | 18% |
| 1. Programi “Mbështetja e Luftimit”
 | 20% |
| 1. Programi “Arsimi Ushtarak”
 | 19% |
| 1. Programi “Mbështetja për Shëndetësinë”
 | 20% |
| 1. Programi “Mbështetja për Ushtarakët”
 | 39% |
| 1. Programi “Emergjencat Civile”
 | 3% |
|  **Totali** |  **20%** |

Ndërsa plani me ndryshime i buxhetit dhe realizimi i shpenzimeve faktike të buxhetit, sipas çdo programi të ndarë në shpenzime korente dhe shpenzime kapitale dhe Shpenzime total, paraqitet në tabelat më poshtë, *në mijë lekë*:

|  |  |
| --- | --- |
| **Programi** | **Shpenzime korente** |
| **Plani** | **Fakt** | **% e realizimit** |
| Planifikimi, Menaxhimi dhe Administrimi | 1,404,797 | 684,925 | 49% |
| Forcat e Luftimit | 6,364,121 | 1,810,424 | 28% |
| Mbështetja e Luftimit | 6,771,441 | 1,520,889 | 22% |
| Arsimi Ushtarak | 871,478 | 245,371 | 28% |
| Mbështetje për Shëndetësinë | 1,407,838 | 370,663 | 26% |
| Mbështetje Sociale për Ushtarakët | 5,200,000 | 2,000,000 | 38% |
| Emergjencat Civile | 1,450,551 | 156,342 | 11% |
| **Totali** | **23,470,226** | **6,788,614** | **29%** |

Nga të dhënat e mësipërme financiare, vërejmë që për periudhën, shpenzimet korente të Ministrisë së Mbrojtjes, janë realizuar në rreth 29 përqind. Mosrealizimi në shpenzime korrente vjen nga mosplotësimi i strukturave organike të disa njësive shpenzuese, si dhe procedurat e prokurimit për mallra dhe shërbime janë në proces dhe priten të realizohen.

|  |  |
| --- | --- |
| **Programi** | **Shpenzime kapitale** |
| **Plani** | **Fakt** | **% e realizimit** |
| Planifikimi, Menaxhimi dhe Administrimi | 160,000 | 12,600 | 8% |
| Forcat e Luftimit | 18,584,500 | 2,589,715 | 14% |
| Mbështetja e Luftimit | 1,265,500 | 96,749 | 8% |
| Arsimi Ushtarak | 457,000 | 0 | 0% |
| Mbështetje për Shëndetësinë | 500,000 | 3,204 | 1% |
| Mbështetje Sociale për Ushtarakët | 0 | 0 | 0% |
| Emergjencat Civile | 3,932,050 | 7,348 | 0.19% |
| **Totali** | **24,899,050** | **2,709,615** | **11%** |

Nga të dhënat e mësipërme financiare, vërejmë që për periudhën, për shpenzimet kapitale të Ministrisë së Mbrojtjes, realizimi është rreth 11 përqind. Realizimi nën trendin normal të periudhës në shpenzime kapitale vjen pasi fondet për këto shpenzime nuk janë kontraktuar.

|  |  |
| --- | --- |
| **Programi** | **ShpenzimeTotal** |
| **Plani** | **Fakt** | **% e realizimit** |
| Planifikimi, Menaxhimi dhe Administrimi | 1,564,797 | 697,525 | 45% |
| Forcat e Luftimit | 24,948,621 | 4,400,138 | 18% |
| Mbështetja e Luftimit | 8,036,941 | 1,617,638 | 20% |
| Arsimi Ushtarak | 1,328,478 | 245,371 | 18% |
| Mbështetje për Shëndetësinë | 1,907,838 | 373,867 | 20% |
| Mbështetje Sociale për Ushtarakët | 5,200,000 | 2,000,000 | 38% |
| Emergjencat Civile | 5,382,601 | 163,689 | 3% |
| **Totali** | **48,369,276** | **9,498,229** | **20%** |

Në total, realizimi në fund të 4 mujorit të parë 2024, për Ministrinë e Mbrojtjes, është rreth 20 përqind.

Të dhënat sipas strukturës së peshës specifike që secili program zë në buxhetin total të MM, referuar planit vjetor 2024 me ndryshime dhe realizimit faktik të periudhës, paraqiten si më poshtë:

|  |  |  |
| --- | --- | --- |
| **Programi** | **Plani** | **Fakt** |
|
| Planifikimi, Menaxhimi dhe Administrimi | 3 % | 7 % |
| Forcat e Luftimit | 52 % | 46 % |
| Mbështetja e Luftimit | 17 % | 17 % |
| Mbështetja për Shëndetësinë | 4 % | 4 % |
| Arsimi Ushtarak | 3 % | 3 % |
| Mbështetje për Ushtarakët | 11 % | 21 % |
| Emergjencat Civile  | 11 % | 2 % |
| **Totali** | **100%** | **100%** |

1. **Informacion mbi volumin dhe madhësinë e ndryshimit të buxhetit.**

|  |  |  |  |
| --- | --- | --- | --- |
| **Programet** | **Plan fillestar** | **Plani i Ndryshuar** | **Diferenca** |
|
| **01110** Planifikim Menaxhimi | 1,563,300,000 | 1,564,797,015 | 1,497,015 |
| **02120** Forca e Luftimit | 24,939,590,000 | 24,948,621,112 | 9,031,112 |
| **02150** Mbeshtetja e Luftimit | 8,020,436,000 | 8,036,941,031 | 16,505,031 |
| **07340** Mbeshtetje per shendetesine  | 1,906,000,000 | 1,907,838,193 | 1,838,193 |
| **09430** Arsimi Ushtarak  | 1,327,000,000 | 1,328,477,649 | 1,477,649 |
| **10270** Mbeshtetje per Ushtaraket | 5,200,000,000 | 5,200,000,000 | 0.00 |
| **10910** Emergjencat Civile | 5,382,050,000 | 5,382,601,000 | 551,000 |
| **TOTALI** | **48,338,376,000** | **48,369,276,000** | **30,900,000** |

Ndryshimet e planit të buxhetit, si për shpenzimet kapitale dhe për shpenzimet korente gjatë vitit 2024, duke u nisur nga buxheti fillestar sipas ligjit nr. Nr. 97/2023, *“Për buxhetin e vitit 2024”*, kanë ndodhur nga akordimi i fondit të veçantë për vitin 2024.

1. **Të ardhurat jashtë limitit**

Të ardhurat jashtë limitit të realizuara nga Ministria e Mbrojtjes, arrijnë në total vlerën prej 4 milion lekë.

1. **Performanca dhe statusi i produkteve të disa programeve kryesore.**

Për vitin 2024 objektivi kryesor në programin “**Planifikimi menaxhimi administrimi**” është Menaxhimi me efiçencë dhe efektivitet i burimeve njerëzore dhe financiare. Realizimi i fondeve në këtë program buxhetor për grupin e shpenzimeve korente rezulton në masën 49 përqind, ndërkohë për grupin e projekteve dhe invstimeve rezulton në masën 8 përqind kundrejt planit vjetor.

Për ketë program buxhetor janë realizuar 3 produkte si më poshtë:

* *Akte ligjore e nënligjore te përgatitura nga Ministria e Mbrojtjes, realizuar 100% kundrejt planit të periudhës.*
* *Marrëveshje ndërkombëtare të nënshkruara, realizuar 100% kundrejt planit të periudhës.*
* *Sisteme te mirëmbajtura për aparatin e Ministrisë së Mbrojtjes.*

Fondet e akorduara për programin “**Forca e Luftimit**” përbëjnë rreth 52 përqind të buxhetit me ndryshime të miratuar për Ministrinë e Mbrojtjes për vitin 2024. Programi Forcat e Luftimit ka parashikuar objektiva specifike dhe plane veprimi për realizimin e tyre. Realizimi i fondeve në këtë program buxhetor për grupin e shpenzimeve korente rezulton në masën 28 përqind, ndërkohë për grupin e projekteve dhe invstimeve ka realizim nën trandin normal të periudhës, vetëm 14 përqind.

Objektivat e këtij programi për vitin 2024 janë:

* *Mbajtja në gatishmëri dhe përmirësimi i kapaciteteve Operacionale të Forcës Tokësore*
* *Mbajtja në gatishmëri dhe përmirësimi i kapaciteteve Operacionale të Forcës Detare*
* *Mbajtja në gatishmëri dhe përmirësimi i kapaciteteve Operacionale të Forcës Ajrore*

Treguesit e performancës për këto objektiva:

* *Përgatitja e trupave për misione paqeruajtëse.*
* *Aftësia dislokuese e trupave për përmbushjen e misionit në një kohë rekord.*
* *Ndërveprueshmëria e trupave për përmbushjen e misioneve në det.*
* *Kontrolli i hapësirës ajrore të Republikës së Shqipërisë.*

Fondet e akorduara për Programin “**Mbështetja e Luftimit**” përbëjnë rreth 17 përqind të buxhetit me ndryshime të miratuar për Ministrinë e Mbrojtjes për vitin 2024. Për këtë program janë parashikuar objektiva specifike për realizimin e tyre, si:

* *Sigurimi i logjistikes së nevojshme si dhe mbështetja në operacione humanitare dhe misione ndërkombëtare.Treguesit e performancës për këtë objektiv janë:*
* Përqindja e furnizimit në kohë dhe mbështetja logjistike e Forcave të Armatosura.
* Menaxhimi në kohë dhe profesional i operacioneve të EC dhe CIMIC.
* Dokumente të procesuara dhe arkivuara sipas legjislacionit ne fuqi.

Për realizimin e objektivit kanë kontribuar produktet sa më poshtë:

* *Sigurimi i inteligjencës strategjike të nevojshme dhe sipas standardeve të NATO-s për siguri dhe stabilitet .Treguesit e performancës për këtë objektiv Nr 2:*
* Përqindja e arritjes së përmbushjes së objektivave të kapaciteteve në fushën e inteligjencës ushtarake dhe të NATO-s.
* Përqindja e arritjes së kapaciteteve te nevojshme operacionale.
* *Sigurimi dhe mbështesja e sistemeve të teknologjisë brenda standardeve të NATO-s. Treguesit e performancës për këtë objektiv Nr 3:*
* Kapacitete operacionale per ASNI
* Ruajtja e nivelit oreracional për Repartin nr. 6630

Realizimi i fondeve buxhetore për 4 mujorin e vitit 2024 në këtë program buxhetor për grupin e shpenzimeve korrente rezulton në masën 22 përqind, ndërkohë realizimi i projekteve të investimeve arrin në masën 8 përqind.

Fondet e miratuara për vitin 2024 për programin “**Emergjencat Civile**” përbëjnë rreth 11% të buxhetit të Ministrisë së Mbrojtjes dhe shpenzohen për realizimin e objektivave:

* Zvogëlimi e humbjeve në jetë njerëzish, pasurisë, trashëgimisë kulturore dhe në mjedis. Tregues performance:
* Jetë të shpëtuara
* Familje të dëmshpërblyera
* Infrastrukturë dhe mjedis i mbrojtur
* Rritja e stokut ne mallra ushqimore e industriale dhe krijimi i kushteve optimale për miradministrimin e mallrave të konsideruara si rezervë shtetërore. Tregues performance:
* Rritja e stokut të mallrave rezervë shteti, të cilat do të përdoren për t’i ardhur në ndihmë 4000 familjeve të prekur nga fatkeqësitë natyrore me mallra rezervë shtetërore.

Realizimi i fondeve buxhetore për 4 mujorin e vitit 2024 në këtë program buxhetor për grupin e shpenzimeve korente rezulton në masën 11 përqind, ndërsa produktet e investimit nuk kanë realizim për periudhën. Realizimi i ulët në shpenzime korrente vjen si rrejdhojë e mosrealizimit të procedurave të prokurimit për mallra dhe shërbime, si dhe realizimi i ulët i fondit të shpërndarë sipas bashkive në formen e transfertës së kushtëzuar për dëmshpërblimin e shtetasve të prekur nga fatkeqësitë natyrore si dhe për marrjen e masave parandaluese.

1. **Komente dhe rekomandime**
* Theksojmë se paraqitja e informacionit si dhe të dhënat e raportuara në raportin e monitorimit duhet të jenë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49 të këtij udhëzimi. Vërejmë që të dhënat e raportuara në raportin e monitorimit të Ministrisë së Mbrojtjes, janë në përgjithësi sipas formateve të përcaktuara në këtë udhëzim.
* Lidhur me përmbajtjen e raportit të monitorimit, konstatojmë se:
	+ Realcioni shpjegues nuk përmban një analizë të detajuar mbi deviacionet më të theksuara nga plani për vitin 2024.
	+ Nuk janë shpjeguar arësyet kryesore që kanë ndikuar në performancen e realizimit nën nivelin e duhur të shpenzimeve kundrejt planit për vitin 2024.
	+ Nuk është paraqitur inforacion mbi numrin e punonjësve buxhetorë miratuar me ligjin vjetor si dhe nëse numri faktik ka devijim nga ai i planifikuar.
* Nga ana juaj paraqitja e raportit të monitorimit për 4 mujorin e parë të vitit 2024 është bërë në përputhje me afatin e përcaktuar në Udhëzimin nr. 14, datë 30.05.2023.
* Lidhur me përdorimin e informacionit të siguruar nga sistemi AFMIS vihet re se:
	+ Nga ana juaj, nuk janë plotësuar vlerat faktike për sasitë e produkteve në modulin BPPM, raporti nr. 16, për 4 mujorin e parë të vitit 2024 për të gjitha programet buxhetore.
1. **Publikimi**

Raporti i Monitorimit për 4 mujorin vitin 2024, nuk është publikuar në faqen zyrtare të Ministrisë së Mbrojtjes.

Linku: [Raporte Monitorimi (mod.gov.al)](https://www.mod.gov.al/index.php/politikat-e-sigurise/te-tjera-nga-mm/raporte-monitorimi)